Garais gads (filma)
"Garais gads" (angļu: Leap Year) ir 2010. gada romantiska komēdija, kuras režisors ir Anands Takers. Galvenās lomas filmā atveido Eimija Adamsa, Metjū Gūds, Ādams Skots un Džons Litgovs. Filmas pirmizrāde notika 2010. gada 8. janvārī ASV. Filmas galvenā varone ir nekustamo īpašumu aģente Anna Breidija no Bostonas, kura dodas uz Dublinu, lai bildinātu savu draugu Džeremiju 29. februārī, jo, saskaņā ar Īrijas tradīcijām, vīrietim esot jāpiekrīt bildinājumam no draudzenes gadījumā, ja viņa to izdara tieši 29. februārī.